Lolland-Falsters Stifts-Tidende, 1841-07-03
Udenlandske Efterretninger. Det nye engelske Parlament er indkaldt til den 19de August. Valgkampen drives over hele Landet med frygtelig Jver, og begge Partier erklære, at de ere sikkre paa Seiren, dog har de Liberales Sag lidt et stort Skaar derved, at hele den bigotte Geistlighed anvender sin store Jndflydelse paa at faae conservative Mænd valgte til Parlamentet. Det synes i ethvert Tilfælde vist, at intet af Partierne vil faae en saadan Majoritet, at det kan virke med nogen betydelig Kraft, men ligesaa vist er det, at en Reform i Told- og Handelslovene er uundgaaelig, og at Udfaldet af disse Valg kun vil have Jndflydelse paa den Tid og Maade, hvorpaa den bliver udført. – J Frankrig ere begge Kamrene opløste den 25de Juni, som bekjendt havde Deputeretkammeret allerede for længere Tid siden opløst sig af sig selv. Den 23de døde et af Deputeretkammerets meest udmærkede Medlemmer, Garnier Pages. Han var fuldkommen republikansk findet og Fører for det meest ultraliberale Parti i Kammeret, men ved sin lyse Mand, sit glimrende Talent, sine grundige Kundskaber og sin tolerante Anerkjendelse af Modstanderes Ret, var han høit agtet af alle Partier. – Fra forskjellige Steder. berettes og betydelige Tab, som Jnsurgenterne paa Candia skulle have bibragt Tyrkerne, men med Sikkerhed veed man kun, at Tahir Pascha skyndsomst har forlangt betydelig Forstærkning fra Constantinopel, og at Grækerne paa Øen Syra havde udrustet Brandere til at opbrænde de tyrkiske Skibe. Jnsurgenterne havde 17000 Mand paa Benene, men lede stor Mangel paa Vaaben. Ogsaa paa Morea taltes aabenlyst om at udruste Brandere, og man haabede, at denne Plan skulde lykkes, da Tyrkerne søge at anholde alle Skibe, som nærme sig Øen, for at forhindre Tilførsel af Krigsfornødenheder. Den uforfærdede Kanaris, som i den sidste Frihedskrig indlagde sig saa megen Berømmelse, og personlig ved Brandere opbrændte 2 tyrkiske Admiralskibe, 3 Fregatter og 2 Korvetter, leder dette Foretagende. Med disse Brandere gaaer det saaledes til: Et Skib fyldes med Svovl, Krudt o. s. v., og bedækkes paa Overfladen med Kjøbmandsvare for at skjule Jndholdet. Det er besat med 10 a 12 Mand og ledsages af et eller to Skibe, som siden skulle optage Mandskabet. Saasnart Branderen nærmer sig til det Skib, der skal ødelægges, kaster en Deel af Mandskabet Hager, med Kjæder fast i dette for hurtig at trække Branderen fast til det, og de Øvrige fire Baaden ned i Vandet, i hvilken de redde sig, medens Anføreren, lægger den brændende Lunte til Krudtfadet. Alt dette er nogle faa Secunders Værk, og medens det angrebne Skibs Mandskab kun er beskjæftiget med at faae det brændende Fartøi gjort løs, undkommer Branderens Besætning sædvanligviis lykkelig til Hjælpeskibene. Dersom denne Plan kommer til Udførelse, turde let de tyrkiske Skibe for Candia snart forsvinde. - J Hannover antog man almindelig, at Stænderne skulde opløses i Onsdags den 30te f. M. paa Grund af det andet Kammers frimodige Adresse. Da Budgettet endnu ikke var discuteret og vanskelig kunde blive det i den Tid, vilde Regjeringen uden Stændernes Bevilling opkræve Skatterne for det følgende Aar. Det vil de vise sig, om Folket ikke ved Skatteenægtelse tvinger Regjeringen til ikke saaledes at unddrage sig Stændernes Skattebevillingsret. – Jmellem MonteVideo og Buenos=Ayres i Sydamerica er udbrudt en lille Krig. Hver af disse Stater har en Flaade af 5 Skibe, med hvilke de gjensidig blokere hinandens Havne.